હવેનાં ભાઇ-બહેન જૂની માન્યતાઓમાંથી મુક્ત થયાં છે. હવેની બહેન માત્ર રાખડી બાંધીને ભાઇના ભલા માટે પ્રાર્થના જ નથી કરતી પણ જરૂર પડે ત્યારે ભાઇ પાસે હાજરાહજૂર પણ હોય છે. એવા પણ કિસ્સા છે જ્યારે પતિ તેની બહેનનું ધ્યાન ન રાખતો હોય ત્યારે પત્ની કહેતી હોય છે કે તારે બહેન માટે જે કરવું જોઇએ એ કર. નવી જનરેશન જુદી રીતે અને દાદ આપવાનું મન થાય એ રીતે વિચારતી થઇ છે. આજનાં ભાઇ-બહેનના સંબંધ અગાઉ કરતાં સ્ટ્રોંગ થયા છે, એમાં હવે ફરજ કે જવાબદારીનો ભાર નથી, કરવું પડે એટલે કંઇ કરાતું નથી.હવે ભાઇ ભલે બહેનને લીમડી કે પીપળીના ઝાડે ન ઝુલાવે પણ ભાઇની બેની લાડકી જ હોય છે અને કાયમ લાડકી જ રહેવાની છે